

VLADA REPUBLIKE HRVATSKE

Zagreb, 10.rujna 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo regionalnoga razvoja i fondova Europske unije |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o prihvaćanju izmjena Sporazuma o partnerstvu između Republike Hrvatske i Europske komisije |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

*PRIJEDLOG*

## Na temelju članka 31. stavka 3. Zakona o Vladi Republike Hrvatske („Narodne novine“, br. 150/11, 119/14, 93/16, 116/18), a u vezi s člankom 2. stavkom 1. i 2. Zakona o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju 2014. – 2020. („Narodne novine“, broj 92/14) i člankom 16. Uredbe (EU) broj 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) broj 1083/2006 od 11. srpnja 2006. (SL L 347, 20. 12. 2013.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_ 2020. godine donijela

**ZAKLJUČAK**

1. Vlada Republike Hrvatske prihvaća izmjene Sporazuma o partnerstvu između Republike Hrvatske i Europske komisije za korištenje EU strukturnih i investicijskih fondova za rast i radna mjesta u razdoblju 2014.-2020. u tekstu koji je Vladi Republike Hrvatske dostavilo Ministarstvo regionalnoga razvoja i fondova Europske unije aktom, klase: 910-04/20-01/2, urbroja: 538-04-2-1-2/543-20-9, od 25. kolovoza 2020.

2. Zadužuje se Ministarstvo regionalnoga razvoja i fondova Europske unije da o donesenom Zaključku izvijesti sva tijela u pripadajućim sustavima upravljanja i kontrole korištenja europskih strukturnih i investicijskih fondova u Republici Hrvatskoj u financijskom razdoblju 2014. – 2020., definirana člankom 5. Zakona o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju 2014. – 2020. („Narodne novine“, broj 92/2014).

PREDSJEDNIK

mr. sc. Andrej Plenković

KLASA:

URBROJ:

Zagreb, \_\_\_\_\_\_\_\_\_\_\_\_\_

**OBRAZLOŽENJE**

Ministarstvo regionalnoga razvoja i fondova Europske unije, u svojstvu Koordinacijskog tijela sukladno članku 6. Zakona o uspostavi institucionalnog okvira za provedbu europskih strukturnih i investicijskih fondova (ESIF) u Republici Hrvatskoj u financijskom razdoblju od 2014. - 2020. koordinira izradu te izmjene i/ili dopune Sporazuma o partnerstvu i Programa, u suradnji s Europskom komisijom (u daljnjem tekstu: Komisija), Upravljačkim tijelima i partnerima, osiguravajući komplementarnost između njih te između njih i ostalih instrumenata financiranja.

U skladu s člankom 272. točkom 5. Uredbe (EU, Euratom) 2018/1046 (tzv. Omnibus Uredba), Koordinacijsko tijelo obvezno je pristupiti izmjeni Sporazuma o partnerstvu do 31. siječnja svake godine nakon što je Europska komisija odobrila izmjene jednog ili više programa u prethodnoj kalendarskoj godini.

Dana 19. prosinca 2019. godine od strane Komisije potvrđena je izmijenjena verzija 4.1. Operativnog programa Učinkoviti ljudski potencijali 2014. – 2020. (u daljnjem tekstu: OPULJP).

Navedene izmjene uzrokovane su činjenicom da su RH dodijeljena dodatna sredstva u okviru alokacije za Inicijativu za zapošljavanje mladih (u daljnjem tekstu: IZM) za 2019. godinu. Specifična alokacija za IZM povećana je sa 6.828.482 EUR na 10.546.771 EUR, što predstavlja povećanje od 3.718.289 EUR.

Sukladno članku 92. stavku 5. Uredbe (EU) br. 1303/2013 države članice mogu zatražiti prijenos do najviše 50 % dodatnih sredstava za Inicijativu za zapošljavanje mladih ESF-u kako bi se osigurala odgovarajuća ciljana ulaganja iz ESF-a, sukladno članku 22. Uredbe o ESF-u. RH je iskoristila navedenu mogućnost.

Izmjene programa u dijelovima koji se odnose na financijske iznose, moraju biti odgovarajuće ažurirane i u Sporazumu o partnerstvu. Slijedom izmjena OPULJP-a u Sporazumu o partnerstvu izmijenjene su tablice br.:

* ***1.4.1.*** *Okvirna raspodjela potpore Unije po tematskim ciljevima na nacionalnoj razini za svaki fond ESI-ja (ukupna sredstva potpore Unije, uključujući pričuvu na osnovi postignutih rezultata)*,
* ***1.4.2.*** *Informacije o Inicijativi za zapošljavanje mladih, čiji je program sastavljen prema tematskom cilju 8. „Promicanje održivog i kvalitetnog zapošljavanja i podrška mobilnosti radne snage”*,
* ***1.4.3.*** *Udio ESF-a u resursima strukturnih fondova (ERDF i ESF) (čl. 92. stavak 3. i Prilog IX. Uredbe o zajedničkim odredbama),*
* ***1.6.*** *Popis programa u okviru EFRR-a, ESF-a i Inicijative za zapošljavanje mladih i Kohezijskog fonda, osim onih koji su u okviru cilja „Europska teritorijalna suradnja” te programa u okviru EPFRR-a i EFPR-a, s okvirnom raspodjelom po ESI fondu i po godini (ukupna potpora Unije, uključujući pričuvu na osnovi postignutih rezultata) (članak 15. stavak 1. točka (a) podtočka vi. CPR-a)*,
* ***1.10.*** *Podaci o dodjeli sredstava povezanih s pričuvom na osnovi postignutih rezultata raščlanjeni po fondu ESI-ja i tamo gdje je to potrebno po kategoriji regije te o iznosima izuzetim u svrhu izračuna pričuve na osnovi postignutih rezultata (članak 15. stavak 1. točka (a) podtočka (vii) Uredbe o zajedničkim odredbama).*

Od strane Ministarstva rada, mirovinskog sustava, obitelji i socijalne politike vezano za tablicu 1.10. Podaci o dodjeli sredstava povezanih s pričuvom na osnovi postignutih rezultata raščlanjeni po fondu ESI-ja i tamo gdje je to potrebno po kategoriji regije te o iznosima izuzetim u svrhu izračuna pričuva na osnovi postignutih rezultata, zaprimljeno je mišljenje da iznos pričuve nije točno naveden, te da je točan iznos pričuve, kako je navedeno i u Operativnom programu Učinkoviti ljudski potencijali 2014.-2020. v.4.1. 84.884.285,00 EUR. Navedeni iznos generiran je automatski u SFC 2014 sustavu, te ga se ne može mijenjati.

Usvajanjem ovoga Zaključka i izmjena Sporazuma o partnerstvu ispunjavaju se obveze Ministarstva regionalnoga razvoja i fondova Europske unije kao Koordinacijskog tijela sukladno članku 6. stavku 2. podstavku 3. Zakona o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju 2014. – 2020. („Narodne novine“, broj 92/2014).